
R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A
Nr. 54 / 2022
privind participarea comunei Orlat , prin Consiliul Local Orlat, cu capital la 
S.C. Apă Canal Sibiu S.A.


          Consiliul Local al Comunei Orlat, Judeţul Sibiu, întrunit în şedinţă ordinară la data de  31.08.2022,  
          În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,        
          Analizând referatul de aprobare al primarului comunei Orlat, în calitate de iniţiator, înregistrat sub nr. 6596/25.08.2022 și raportul de specialitate elaborat  de compartimentul de specialitate, înregistrat sub nr. 6595/25.08.2022;
          Ţinând seama de avizul comisiilor de specialitate constituite la nivelul autorităţii deliberative din Comuna Orlat; 
   Văzând concluziile şi recomandările studiului de oportunitate privind delegarea gestiunii serviciului de alimentare cu apă şi canalizare;
Având în vedere prevederile:
· Statutului Asociaţiei de Dezvoltare Intercomunitară „Asociaţia de Apă” Sibiu;
· art. 17, art. 18 alin.(2), art. 21-24 şi art. 41, alin. (1)  din Legea 241/2006 a serviciului de alimentare cu apă și canalizare, republicată, cu modificările și completările ulterioare;
· Legii nr. 51/2006 a serviciilor comunitare de utilități publice, republicată, cu modificările și completările ulterioare;
            Luând în considerare prevederile art. 89 alin.(1) și alin.(2), art. 129 alin.(2) lit. d) și alin. (7) lit. n), art. 132, art. 137, alin.(1) și  art. 139, alin.(1) din O.U.G. nr. 57/2019 privind Codul administrativ cu modificările şi completările ulterioare,        



HOTĂRĂȘTE:



Art. 1 : Se aprobă participarea comunei Orlat, prin Consiliul Local Orlat, cu capital la Societatea Comercială Apă Canal Sibiu  S.A., persoană juridică română înființată ca societate pe acțiuni, cu sediul în România, municipiul Sibiu, str. Eschil, nr. 6, având un capital social de 4.969.207,50 lei.
Art. 2 : Se aprobă participarea comunei Orlat cu un aport în numerar la capitalul social al S.C.Apă Canal Sibiu S.A. în valoare de 5 lei, reprezentând 0,00010% din capitalul social.
Art. 3 : Ceilalți acționari ai S.C. Apă Canal Sibiu S.A. sunt: Județul Brașov, Județul Sibiu, Municipiul Sibiu, Municipiul Făgăraș, orașele Avrig, Cisnădie, Ocna Sibiului, Miercurea Sibiului, Săliște, Tălmaciu, comunele Apoldu de Jos, Cristian, Loamneș, Ludoș, Păuca, Poiana Sibiului, Rășinari, Roșia, Sadu, Slimnic, Șelimbăr, Șura Mare, Șura Mică, Vurpăr, Gura Râului, Poplaca, Racovita, Tilisca, Beclean, Voila.
Art. 4 : Se aprobă Actul Constitutiv al S.C. Apă Canal Sibiu S.A., în forma prevăzută în Anexa la prezenta hotărâre.
Art. 5 :Primarul comunei Orlat , dl Gâță Aurel va duce la îndeplinire prevederile prezentei hotărâri.



  Adoptată la Orlat , data : 31 august 2022



PREŞEDINTE DE ŞEDINŢĂ , 
CONSILIER:
ALBU ILIE

CONTRASEMNEAZĂ , 
SECRETAR GENERAL COMUNA ORLAT , 
VULEA MONICA – ELENA

	TOTAL CONSILIERI 
	13

	PREZENŢI
	10

	PENTRU
	10

	ÎMPOTRIVĂ 
	0

	ABŢINERI
	0


9EX:  1 EX DOSAR ŞEDINŢĂ
          1 EX INSTITUŢIA PREFECTULUI  
          1 EX PRIMAR
          1 EX DOSAR HCL 
          1 EX SECRETAR GENERAL
          1 EX CONTABILITATE 
          1 EX COMPARTIMENT APĂ CANAL ORLAT
          1 EX  ASOCIAȚIA DE APĂ SIBIU
          1 EX SC APĂ CANAL SA 


